Taeke Taekema

Taeke Taekema celým menom Taeke Wiebe Doekes Taekema (* 14. január 1980, Leiderdorp) je súčasný holandský pozemný hokejista hrajúci na pozícii obrancu. Momentálne je hráčom klubu Amsterdam HBC.

Reprezentácia Holandska 
Taekema debutoval v holandskej reprezentácii vo veku 20 rokov dňa 28. januára 2000 v zápase proti Egyptu. Svoju krajinu reprezentoval aj na Letných olympijských hrách 2004 v Aténach, kde holandské národne mužstvo skončilo na druhom mieste po finálovej prehre proti Austrálii  po predĺžení. Na tomto turnaji strelil sedem gólov. Na nasledujúcich Letných olympijských hrách v roku 2008 v Pekingu strelil jedenásť gólov, pričom Holandsko skončilo na štvrtom mieste. V semifinálovom zápase proti Nemecku nepremenil v rozstrele šiesty pokus, vďaka čomu Holandsko zápas prehralo a nepostúpilo do finále.

Počas Majstrovstiev Európy 2007 strelil 16 gólov, pričom v semifinále proti Belgicku, ktorý Holandsko vyhralo , strelil šesť gólov. Na pamiatku tohto výkonu vyrobila firma Adidas limitovanú edíciu hokejky TT10, ktorá obsahuje jeho iniciály (TT) a číslo dresu (10).

Externé odkazy 
 Taeke Taekema na stránke hoofdklassehockey.nl

Narodenia v 1980
Narodenia 14. januára
Holandskí pozemní hokejisti
Holandskí olympionici
Olympionici na Letných olympijských hrách 2004
Strieborní olympijskí medailisti